অন্যায়ের প্রতিবাদে সবসময়ই সরব শাম্মী হক৷ বাংলাদেশে যুদ্ধাপরাধীদের সর্বোচ্চ শাস্তির দাবিতে ২০১৩ সালে শুরু হওয়া শাহবাগ আন্দোলনের সক্রিয় কর্মী হিসেবে প্রথমে আলোচনায় আসেন শাম্মী হক৷ যুদ্ধাপরাধের দায়ে সর্বোচ্চ শাস্তি মৃত্যুদণ্ড নিয়ে আন্তর্জাতিক বিভিন্ন মানবাধিকার সংস্থার আপত্তি থাকলেও শাহবাগ আন্দোলন দ্রুত জনসমর্থন অর্জন করে এবং একটি ‘ধর্ম-নিরপেক্ষ’ বাংলাদেশের সমর্থকদের আন্দোলন হিসেবেও পরিচিতি পেতে শুরু করে৷ রাজপথে আন্দোলন করতে গিয়ে ২০১৩ সালে পুলিশের পিটুনিরও শিকার হন শাম্মী৷ বর্তমানে তিনি ব্লগার অভিজিৎ রায়ের হত্যাকারীদের বিচারের দাবিতে রাজপথে সক্রিয় আছেন৷